b'\n_START_ARTICLE_\nBernhard von W\xc3\xbcllerstorf-Urbair\n_START_SECTION_\nZnanstveno delo\n_START_PARAGRAPH_\nKot kapetan linijske ladje in komodor fregate SMS Novara (1850) je vodil znanstveno ekspedicijo, ki je trajala od 30. aprila 1857 do 26. avgusta 1859._NEWLINE_\xc5\xa0tevilna odkritja in bogate zbirke danes hranijo v muzejih na Dunaju. Velik ugled cesarske avstrijske mornarice je bil glavni rezultat tega potovanja okoli sveta, na katerem je Urbair zaradi svojega znanstvenega znanja pomagal pri oceanografskih, hidrografskih in metereolo\xc5\xa1kih opazovanjih._NEWLINE_Zaradi svojih znanstvenih dose\xc5\xbekov je bil leta 1863 imenovan za \xc4\x8dastnega \xc4\x8dlana Bavarske akademije znanosti. Njegovo poro\xc4\x8dilo s potovanja je iz\xc5\xa1lo v treh knjigah in bilo objavljeno leta 1861 z naslovom:\xc2\xa0\xc2\xbbPotovanje avstrijske fregate Novara okoli sveta v letih 1857, 1858, 1859, pod poveljstvom komodorja B. von W\xc3\xbcllersdorf-Urbairja\xc2\xab\xc2\xa0(COBISS).'